text: Talts ja temaga samasse põlvkonda kuuluvad Kristjan Kangur ja Gregor Arbet on kuulunud koondisse juba pikki aastaid ja nüüdseks jõudnud küpse mängija parimasse ikka. Selle seltskonna jaoks pole suurte tegude tegemiseks jäänud enam palju aega. Kuna 2013. aasta EMi rong sõitis ära, jääb veel võimalus püüda pääsu finaalturniirile 2015. aastal, edasi võib olla juba hilja.